《次大人二月三日过吴德仁韵二首 其一》
宋代·刘跂

溪上高人称福吴，一尊深喜共为娱。步行可是困公子，日晏不应骄灌夫。

纵履全胜驱下泽，缓歌长欲听提壶。行年八十心如水，正觉公非嵇阮徒。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。